钦定古今图书集成/明伦汇编/氏族典/第536卷 > 《泸溪县志》 > 石崇
## 钦定古今图书集成/明伦汇编/氏族典/第536卷 > 《泸溪县志》 > 石崇

按《晋书石苞传》：“苞子崇，字季伦，生于青州，故小名齐
奴。少敏惠，勇而有谋。为散骑郎，迁城阳太守。伐吴有
功，封安阳乡侯。在郡虽有职务，好学不倦。拜黄门郎，
累迁散骑常侍、侍中。武帝以崇功臣子，有干局，深器
重之。元康初，出为南中郎将、荆州刺史，领南蛮校尉，
加鹰扬将军。崇颖悟有才气，而任侠无行检。在荆州”，
劫远使商客，致富不赀。征为大司农，出为征卤将军，
假节、监徐州诸军事，镇下邳，复拜卫尉。与潘岳謟事
贾谧，谧与之亲善，号曰“二十四友。”财产丰积，室宇宏
丽，后房百数，皆曳纨绣，珥金翠，丝竹尽当时之选，庖
膳穷水陆之珍。及贾谧诛，崇以党与免官。时赵王伦
专权，崇甥欧阳建与伦有隙，崇有妓曰绿珠，美而艳，
孙秀使人求之，崇勃然曰：“绿珠吾所爱，不可得也。”秀
怒，乃劝伦诛崇。建遂矫诏收崇及介士到门，崇谓绿
珠曰：“我今为尔得罪。”绿珠泣曰：“当效死于官前。”自投
于楼下而死。崇母兄妻子无少长皆被害，死者十五
人。